กอมปานีเดี้ยงถึงปีหน้า อินเตอร์สนดึง‘โอ้’กลับ
เรือใบเตรียมหมดสิทธิใช้งานกัปตันกอมปานี อีก 1 เดือนในช่วงสำคัญ
29 ต.ค. 2565

เรือใบเตรียมหมดสิทธิใช้งานกัปตันกอมปานี อีก 1 เดือนในช่วงสำคัญ
แวงซองต์ กอมปานี กัปตันทีมแมนเชสเตอร์ ซิตี้ เพิ่งหายเจ็บเอ็นหลังหัวเข่ากลับมาในเกมบุกชนะเลสเตอร์ 1-0 ในศึกพรีเมียร์ลีก เมื่อคืนวันที่ 13 ธ.ค. แต่บาดเจ็บซ้ำในครึ่งหลัง หลังจาก เอดิ เซโก ต้องถอนตัวในช่วงวอร์มอัพ
“มันยากที่จะรู้ว่าเกิดอะไรขึ้นกับเขาทั้งสองคน แวงซองต์มีปัญหาเดิมเหมือนกับ 2-3 สัปดาห์ก่อน นั่นเป็นเหตุผลหนึ่งที่เขาไม่ได้ลงเล่นเมื่อวันพุธ เอดินมีปัญหาเรื่องกล้ามเนื้อน่อง ดังนั้นพวกเขาอาจต้องพักมากกว่า 2 สัปดาห์ มันโชคร้ายมากที่มีกองหน้า 3 คนบาดเจ็บกล้ามเนื้อ” มานูเอล เปเยกรินี กุนซือเรือใบ กล่าว
นายใหญ่รองจ่าฝูง ซึ่งมีชื่อ เซร์จิโอ อกูเอโร และ สเตฟาน โยเวติช อยู่ในลิสต์แข้งเจ็บก่อนหน้านี้ ยอมรับว่าเป็นสถานการณ์ลำบาก เพราะต้องลงเล่นหลายแมตช์ และต้องรอดูอาการกอมปานี แต่คิดว่าค่อนข้างยากสำหรับทั้งคู่ที่จะได้กลับมาลงสนามในปีนี้ 
นอกจากนี้ สื่ออังกฤษยังรายงานว่า โรแบร์โต มันชินี สนดึงตัว มาริโอ บาโลเตลลี กองหน้าลิเวอร์พูล กลับไปร่วมทีมอินเตอร์ มิลาน และเชื่อว่าจะดึงพรสวรรค์ของดาวยิงอิตาเลียนออกมาได้ โดยมีปารีส แซงต์ แชร์กแมง พร้อมคว้าตัวหากหงส์แดงยอมลดค่าตัวเหลือ 8 ล้านปอนด์